[{"text_idx": "#000001", "text": "Roheka sa\u0308delusega helekollane ja meeldivalt va\u0308rske, samas po\u0303neva lo\u0303unamaiselt ku\u0308pse buketiga kuiv valge vein Po\u0303hja-Alentejo savistelt-kiltkivistelt viinama\u0308gedelt"}, {"text_idx": "#000003", "text": "Ta\u0308iesti uus vein Lindebrog Wines\u2019i hiljuti soetatud Alentejos asuvast Herdade da Cabeceira veinitalust, esimesest sealsest saagist \u2013 ja enne veel, kui ta maailmas mu\u0308u\u0308ki jo\u0303udis, teenis ta \u201cEesti Aasta Vein 2023\u201d konkursil pronikmedali! MilVinhose esindajatena olime seda veini Portugalis maitsnud juba mo\u0303ned kuud varem, siis veel suurest vaadist. Ja meile tundus ta sedavo\u0303rd silmapaistev, et otsustasime saata ta veel enne mu\u0308u\u0308gile jo\u0303udmist vo\u0303istlusele."}, {"text_idx": "#000004", "text": "See kuiv valge vein, o\u0303hko\u0303rna, lausa vaevuma\u0308rgatava tammevaadi komponendiga, on kahe valge viinamarjasordi blend. U\u0308ks neist on Alentejo \u201ckaubama\u0308rk\u201d Anta\u0303o Vaz, kvaliteetveinide tegijaile u\u0308ksjagu keeruline mari, ja teine on Arinto. Anta\u0303o Vaz\u2019i puhul on va\u0308ga ta\u0308htis, millal teda korjatakse. Hetk enne lo\u0303plikku ku\u0308psemist annab ta erksaid, tistruselisi veine, iga va\u0308ikegi aeg ku\u0308psemist sealt edasi toob aga juurde ku\u0308psemaid troopilisi maitseid, pehmeid mee toone, ja u\u0308leku\u0308psenuna metallimaitseid. Arinto seevastu on ergas ja krapsakas, lisades veinidesse va\u0308rskusepuhanguid ja kirkaid suviseid maitseid. Selle ilusa veini puhul on veinimeister pannud need kaks marja ilusasse kaheko\u0303nesse. Suvine pehmus ja valge veini puhul nii oluline kirgas va\u0308rskus on siin ta\u0308pselt parajas tasakaalus. Siia juurde veel nauditav mineraalne alatoon, mis tuleb Alentejo kiltkivistest-savistest muldadest."}, {"text_idx": "#000005", "text": "See valge vein sobib oivaliselt kala ja linnulihatoitude juurde, salatite ja suupistete ko\u0303rvale. Serveerida 10 \u2013 12 kraadi juures."}, {"text_idx": "#000007", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000008", "text": "So\u0303pru kutsudes teenite so\u0303braga mo\u0303lemad boonust. Kui soovitad oma lemmikveine so\u0303pradele, kes ei ole veel MilVinhose Portugali veinidega tutvust teinud, saad nu\u0308u\u0308d anda neile oma isikliku so\u0303brakoodi."}, {"text_idx": "#000012", "text": "Lisaks void jagada ka oma koodi linki. Seda kasutades saab so\u0303ber oma esimeselt ostult MilVinhose e-poes automaatselt 15 protsenti hinnast alla."}]